**ZMLUVA O POSKYTNUTÍ SLUŽBY**

uzatvorená podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný** **zákonník**“) a podľa § 32 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“)

(ďalej len „**zmluva**“)

**Článok I.**

**Zmluvné strany**

|  |  |
| --- | --- |
| **Odberateľ:** |  |
| Obchodné meno: Zapísaný v:  | Všeobecná zdravotná poisťovňa, a.s.Obchodnom registri Okresného súdu Bratislava I Oddiel:  Sa., Vložka číslo:  3602/B |
| Sídlo: | Panónska cesta 2, 851 04 Bratislava, Slovenská republika |
| V zastúpení:  | Ing. Richard Strapko - predseda predstavenstvaIng. [Ľubomír Kováčik](https://orsr.sk/hladaj_osoba.asp?PR=Kov%E1%E8ik&MENO=%BCubom%EDr&SID=0&T=f0&R=1)- člen predstavenstva |
| IČO: | 35 937 874 |
| DIČ:IČ DPH:Bankové spojenie: | 2022027040SK 20 220 270 40Štátna pokladnica |
| IBAN: | SK47 8180 0000 0070 0018 2424 |
| BIC/SWIFT kód:   Meno a priezvisko kontaktnej osoby:E-mail:Tel.: | SPSRSKBASandra Miskolcziovásandra.miskolcziova@vszp.sk+421 903 475 616 |
| (ďalej len „**odberateľ**“) |  |

 a

|  |  |
| --- | --- |
| **Dodávateľ:** |  |
| Obchodné meno:  |  |
| Zapísaný v:Sídlo:  |  |
| Štatutárny zástupca:Splnomocnený k podpisu: |  |
| IČO: |  |
| DIČ: |  |
| Bankové spojenie: |  |
| BIC/SWIFT kód:  |  |
| Meno a priezvisko kontaktnej osoby:E-mail: kosman@bittner-print.com |  |
|  |  |
| Tel.: |  |
| (ďalej len „**dodávateľ**“) |  |
|  |
| (odberateľ a dodávateľ ďalej len „**Zmluvné strany**“) |

Článok II.

Úvodné ustanovenie

1. Dodávateľ je úspešným uchádzačom verejného obstarávania na predmet zákazky "**Tlačiarenské a distribučné služby – DNS 009**“.

Článok III.

Predmet zmluvy

* 1. Predmetom tejto zmluvy je záväzok dodávateľa poskytnúť odberateľovi:
		1. tlačiarenské služby,
		2. distribučné služby.

v súlade s prílohou č. 1 tejto zmluvy a záväzok odberateľa služby prevziať a zaplatiť za nich dodávateľovi kúpnu cenu (ďalej len „**predmet zmluvy**“).

 Článok IV.

Spôsob plnenia predmetu zmluvy

* 1. Dodávateľ sa zaväzuje poskytnúť predmet zmluvy v súlade s dohodnutými technickými a funkčnými charakteristikami, kvalite, rozmeroch, podmienkach a spôsobom v zmysle prílohy č. 1 tejto zmluvy, platnými všeobecne záväznými právnymi predpismi platnými na území SR, technickými normami a podmienkami tejto zmluvy. Dodávateľ sa zaväzuje súčasne s  poskytnutím predmetu zmluvy odovzdať odberateľovi aj všetky doklady, ktoré sa na poskytnutým predmet zmluvy vzťahujú, ak je to aplikovateľné, písané v slovenskom jazyku.
	2. Dodávateľ s zaväzuje poskytovať distribučné služby spojené s distribúciou tlačovín na miesto, s vyložením v mieste určenia nasledovne:
		1. dodávateľ je povinný zabezpečiť distribúciu vybraných tlačovín do presne určených miest stanovených v prílohe č. 1 tejto zmluvy.
	3. Miesto a spôsob poskytnutia distribučných služieb je uvedený prílohe č. 1 tejto zmluvy.
	4. Dodávateľ sa zaväzuje poskytnúť požadovaný predmet zmluvy odberateľovi v lehote do 15 pracovných dní odo dňa doručenia objednávky dodávateľovi. Predmet zmluvy bude realizovaný formou dvoch objednávok odberateľa, v ktorej bude uvedený objednaný rozsah plnenia predmetu zmluvy v zmysle prílohy č. 1 tejto zmluvy, termín požadovaného plnenia a miesto plnenia predmetu zmluvy. Objednávku je oprávnená vystaviť kontaktná osoba odberateľa.
	5. Poskytnutie a/alebo prevzatie predmetu zmluvy bude zdokladované podpisom kontaktnej osoby odberateľa a dodávateľa definovanej v čl. I zmluvy na príslušnom preberacom protokole. Preberací protokol bude obsahovať zoznam poskytnutých tlačových služieb jednotlivo po položkách.
		1. Odberateľ môže po prevzatí tlačovín riadne tlačoviny užívať a dodávateľ sa mu zaväzuje toto užívanie dňom prevzatia umožniť. Odberateľ si vyhradzuje právo prevziať iba tlačoviny funkčné, bez zjavných vád, dodané v kompletnom stave a v požadovanom množstve. Odberateľ si vyhradzuje právo prevziať iba riadne dodaný predmet zmluvy v požadovanom spôsobe, rozsahu a množstve. V opačnom prípade si vyhradzuje právo nepodpísať preberací protokol, neprebrať dodaný predmet zmluvy a nezaplatiť cenu za neprebraný predmet zmluvy.
	6. Vlastnícke právo k dodanému predmetu zmluvy prechádza na odberateľa dňom jeho distribúcie a prevzatia, podpisom preberacieho protokolu vyhotoveného dodávateľom a zaplatením kúpnej ceny.
	7. Nebezpečenstvo škody na predmete zmluvy prechádza na odberateľa podpisom preberacieho protokolu.

Článok V.

Subdodávatelia a register partnerov verejného sektora

* 1. V Prílohe č. 2 tejto zmluvy sú uvedené údaje o všetkých známych subdodávateľoch dodávateľa, ktorí sú známi v čase uzatvárania tejto zmluvy, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
	2. Dodávateľ je oprávnený plniť predmet tejto zmluvy aj prostredníctvom subdodávateľov, ktorí musia spĺňať podmienky pre plnenie predmetu zmluvy, týkajúce sa osobného postavenia a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu zmluvy prostredníctvom subdodávateľov zodpovedá dodávateľ odberateľovi tak, ako keby plnil predmet zmluvy sám. Odberateľ je oprávnený od tejto zmluvy odstúpiť, ak zistí, že dodávateľ zabezpečuje plnenie predmetu tejto zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok odberateľa na náhradu škody z tohto dôvodu vzniknutej.
	3. V prípade, že niektorý zo subdodávateľov nie je v okamihu podpísania tejto zmluvy známy a vstúpi do procesu v priebehu plnenia predmetu tejto zmluvy, resp. sa zmení niektorý zo subdodávateľov počas plnenia tejto zmluvy, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená zmluvnými stranami formou písomného dodatku k tejto zmluve. O každej zmene je dodávateľ povinný bezodkladne - najneskôr do 7 kalendárnych dní - písomne informovať odberateľa, pričom je povinný zároveň predložiť odberateľovi čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu tejto zmluvy. Ak dodávateľ tento záväzok nedodrží, považuje sa to za závažné porušenie zmluvných podmienok a dodávateľ je povinný zaplatiť odberateľovi zmluvnú pokutu vo výške 20% z ceny uvedenej v prílohe č. 1 tejto zmluvy. Odberateľ je oprávnený zmluvnú pokutu započítať a z tohto dôvodu krátiť dohodnutú cenu (vyplatiť dodávateľovi dohodnutú cenu zníženú o 20%). Odberateľ je oprávnený dohodnutú zmluvnú pokutu vo výške 20% vyúčtovať dodávateľovi aj po odovzdaní predmetu zmluvy, ak dodatočne zistí, že dodávateľ porušil záväzok podľa tohto bodu.
	4. Pri výbere subdodávateľa musí dodávateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
	5. Dodávateľ vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka. Ak na strane dodávateľa ako Zmluvnej strany podieľa skupina dodávateľov podľa § 37 zákona o verejnom obstarávaní, má každý člen tejto skupiny dodávateľov povinnosť byť zapísaný v registri partnerov verejného sektora.
	6. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z.
	7. Povinnosti dodávateľa vrátane pravidiel výberu subdodávateľa platia aj pri zmene subdodávateľa počas platnosti a účinnosti tejto zmluvy.
	8. Dodávateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Dodávateľ zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.

Článok VI.

Kúpna cena a platobné podmienky

* 1. Kúpna cena je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon Národnej rady Slovenskej republiky č. 18/1996 Z. z. o cenách dohodou, ako cena konečná:

**Cena celkom bez DPH:**

**20% DPH:**

**Cena celkom s 20% DPH: eur (slovom:).**

Jej kalkulácia je uvedená v prílohe č. 1 tejto zmluvy.

* 1. Cena zahŕňa všetky ekonomicky oprávnené náklady dodávateľa vynaložené v súvislosti s poskytnutím predmetu zmluvy podľa prílohy č. 1 tejto zmluvy (najmä ale nielen náklady za tovar, na obstaranie tovaru, dovozné clá, dopravu na miesto dodania, vyloženie na mieste určenia, náklady na obalovú techniku a balenie, v prípade služby na pracovnú silu, resp. na jej nákup a podobne).
	2. Odberateľ neposkytuje preddavkové platby.

Úhrada kúpnej ceny sa uskutoční po prebratí predmetu zmluvy odberateľom, na základe faktúry vystavenej dodávateľom, a to bezhotovostne formou prevodu na bankový účet dodávateľa uvedeného v záhlaví tejto zmluvy. Dodávateľ je oprávnený fakturovať cenu iba za doručené tlačoviny v zmysle preberacieho protokolu. Fakturovaná suma bude stanovená ako súčet násobku príslušnej jednotkovej ceny tlačoviny definovanej v prílohe č. 2 zmluvy a doručeného množstva tlačovín uvedeného v podpísanom preberacom protokole v zmysle čl. IV bodu 4.5 zmluvy.

* 1. Dodávateľ je povinný vystaviť a doručiť odberateľovi faktúru najneskôr do piateho pracovného dňa v mesiaci, nasledujúceho po dni podpisu preberacieho protokolu o plnení predmetu zmluvy zmluvnými stranami v zmysle čl. IV bod 4.5 zmluvy. Splatnosť faktúry je dohodnutá v lehote tridsať (30) dní odo dňa preukázateľného doručenia faktúry odberateľovi. Faktúra sa považuje za uhradenú dňom odpísania finančných prostriedkov z účtu odberateľa.
	2. Neoddeliteľnou súčasťou faktúry bude preberací protokol potvrdený odberateľom.
	3. Dodávateľom predložená faktúra musí byť vyhotovená v súlade s platnými všeobecne záväznými právnymi predpismi. V prípade, že faktúra nespĺňa zákonom stanovené náležitosti, alebo nie je vyhotovená v súlade so zmluvou, má odberateľ právo vrátiť ju dodávateľovi v lehote splatnosti na zmenu a doplnenie s tým, že prestane plynúť lehota splatnosti pôvodnej faktúry a nová lehota v zmysle bodu 6.4 tohto článku zmluvy začne plynúť odo dňa preukázateľného doručenia opravenej, resp. doplnenej faktúry odberateľovi.
	4. V prípade vrátenia faktúry odberateľom dodávateľovi, ktorý je zároveň platiteľom dane z pridanej hodnoty, z dôvodov uvedených vyššie, dodávateľ doručí opravenú faktúru odberateľovi najneskôr do 20. dňa mesiaca, nasledujúceho po mesiaci, v ktorom bol predmet zmluvy protokolárne odovzdaný a prevzatý

Článok VII.

Záručná doba a zodpovednosť za vady

* 1. Záručná doba na poskytnuté tlačiarenské služby je dvadsaťštyri (24) mesiacov od prevzatia predmetu zmluvy odberateľom, pokiaľ na záručnom liste alebo obale nie je vyznačená dlhšia doba podľa záručných podmienok výrobcu. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
		1. V prípade vady zo záruky počas záručnej doby má odberateľ právo na bezplatné odstránenie vád a dodávateľ povinnosť vady odstrániť na svoje náklady bezodkladne najneskôr však do 7 dní od ich oznámenia v zmysle bodu 7.1.2. Dodávateľ nezodpovedá za vady, ktoré vznikli poškodením hrubou nedbanlivosťou odberateľa, jeho konaním v rozpore s inštrukciami ohľadne používania predmetu tlačiarenských služieb, neodbornou údržbou, používaním v rozpore s návodom na použitie, alebo neobvyklým spôsobom užívania.
		2. Odberateľ za zaväzuje, že reklamáciu vady zo záruky uplatní bez zbytočného odkladu po jej zistení, písomnou formou, oprávnenému zástupcovi dodávateľa na tel. čísle: ........ na email ................
		3. Odberateľ je oprávnený v prípade dodania vadného poskytnutia predmetu zmluvy požadovať:
1. odstránenie vád, ak sú opraviteľné;predmetu zmluvy služieb;
2. výmenu vadného predmetu zmluvy za predmet zmluvy bez vád.
	* 1. Postup pri reklamácii predmetu zmluvy sa ďalej riadi a príslušnými ustanoveniami Obchodného zákonníka a ďalších všeobecne záväzných právnych predpisov platných na území SR, prednosť majú zmluvné dojednania.

Článok VIII.

Ostatné dojednania

* 1. Dodávateľ prehlasuje, že poskytnutý predmet zmluvy nie je zaťažený právami tretích osôb.
	2. Dodávateľ je povinný poskytnúť predmet zmluvy odberateľovi v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa Prílohy č. 1 zmluvy.
	3. Odberateľ je povinný:
1. prebrať bezchybný predmet zmluvy,
2. v súlade s touto zmluvou zaplatiť kúpnu cenu dohodnutú v Článku V. tejto zmluvy.
	1. Odberateľ má právo v prípade pochybností o kvalite predmetu zmluvy si vyžiadať vzorku ktorejkoľvek časti predmetu zmluvy na otestovanie, čo mu je dodávateľ povinný poskytnúť do piatich (5) pracovných dní.
	2. Ak má odberateľ odôvodnenú pochybnosť o tom, že dodaná vzorka predmetu zmluvy nezodpovedá požadovanej špecifikácii, dodávateľ zabezpečí preukázanie zhody s ponúkanou špecifikáciou, obvyklým spôsobom, treťou nezávislou odbornou stranou, ktorá má oprávnenie takúto zhodu preukázať, do troch (3) pracovných dní od doručenia žiadosti o preukázanie zhody tovaru. Náklady na preukázanie zhody znáša dodávateľ.
	3. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
	4. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto zmluvy v rozpore s Etickým kódexom odberateľa.
	5. Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.
	6. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý zmluvnej strane alebo zástupcovi zmluvnej strany v rozpore s týmto článkom zmluvy, môže zmluvná strana od tejto zmluvy odstúpiť.
	7. Zmluvné strany sa zaväzujú dodržiavať základné morálne a etické hodnoty ustanovené v obsahu Etického kódexu odberateľa. V prípade nedodržiavania stanovených morálnych a etických hodnôt je zmluvná strana oprávnená od tejto zmluvy odstúpiť.
	8. Dodávateľ nie je oprávnený postúpiť akékoľvek práva a pohľadávky vyplývajúce z tejto zmluvy na tretie osoby bez predchádzajúceho písomného súhlasu odberateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.
	9. Text zmluvy, vrátane jej príloh a účtovné doklady a ich prílohy budú zhotovené v slovenskom jazyku. Písomnosti a komunikácia medzi zmluvnými stranami týkajúca sa zmluvy bude prebiehať v slovenskom jazyku.
	10. V prípade, ak sa po uzatvorení zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké plnenie, ktoré je predmetom zmluvy a dodávateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa zmluvy je viac ako 5% v neprospech ceny podľa zmluvy, zaväzuje sa dodávateľ poskytnúť odberateľovi pre takého plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa zmluvy a nižšou cenou.

Článok IX.

**Sankcie**

* 1. Pre prípad nedodržania podmienok tejto zmluvy dohodli zmluvné strany nasledovné zmluvné pokuty a úroky z omeškania:
1. za omeškanie dodávateľa s dodaním predmetu zmluvy podľa Článku IV. bod 4.4 tejto zmluvy je odberateľ oprávnený uplatniť si zmluvnú pokutu vo výške 0,05 % z ceny celkom vrátane DPH v zmysle článku VI bod 6.1 tejto zmluvy za každý aj začatý deň omeškania;
2. za omeškanie dodávateľa s odstránením vady predmetu zmluvy je odberateľ oprávnený uplatniť si zmluvnú pokutu vo výške 0,05% z ceny celkom vrátane DPHv zmysle článku VI bod 6.1 tejto zmluvy za každý aj začatý deň omeškania;
3. za omeškanie odberateľa so zaplatením kúpnej ceny je dodávateľ oprávnený uplatniť si zákonný úrok z omeškania z nezaplatenej ceny vo výške podľa Obchodného zákonníka;
4. ak po dodaní predmetu zmluvy odberateľ zistí, že dodaný predmet zmluvy nie je dodaný podľa špecifikácie uvedenej v tejto zmluve a prílohách, odberateľ má právo od tejto zmluvy odstúpiť. Dodávateľ je v prípade vadného plnenia povinný vrátiť zaplatenú cenu za takto dodaný predmet zmluvy a zároveň uhradiť odberateľovi zmluvnú pokutu vo výške 50 eur za každé jedno porušenie, ktorý nespĺňa dohodnuté parametre a vlastnosti, a to do 10 dní od doručenej výzvy na jej zaplatenie.
	1. Zaplatením zmluvnej pokuty dodávateľom nezaniká nárok odberateľa na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
	2. Odberateľ má právo na náhradu škody preukázateľne vzniknutej nesplnením vlastnej daňovej povinnosti dodávateľa, platiteľa DPH, v zmysle § 78 zákona č. 222/2004 Z. z. v znení neskorších predpisov. Odberateľ má zároveň právo uplatniť u dodávateľa trovy konania, ktoré mu vzniknú v konaní s príslušným daňovým úradom podľa § 69b zákona č. 222/2004 Z. z. a z podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty
	3. Odberateľ je oprávnený jednostranne započítať svoje pohľadávky voči dodávateľovi, ktoré mu vznikli z dôvodu uplatnenia ručenia za daň voči odberateľovi v zmysle § 69b zákona č. 222/2004 Z. z., vrátane trov konania, ktoré mu vznikli v konaní s príslušným daňovým úradom, pohľadávky zo zmluvných pokút a pohľadávky vzniknuté z dôvodu dlžného poistného na zdravotné poistenie.

**Článok X.**

**Skončenie zmluvy**

* 1. Zmluva je uzatvorená na dobu určitú, a to do riadneho splnenia predmetu zmluvy.
	2. Zmluvné strany sa dohodli, že zmluvu je možné skončiť:
1. písomnou dohodou zmluvných strán, a to dňom uvedeným v takejto dohode; v dohode o skončení zmluvy sa súčasne upravia nároky Zmluvných strán vzniknuté na základe alebo v súvislosti s touto zmluvou,
2. písomným odstúpením od zmluvy v prípade podstatného porušenia zmluvy.
	1. Odstúpenie od zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane zároveň s uvedením dôvodu odstúpenia od zmluvy. Doručuje sa na adresu zmluvnej strany uvedenú v tejto zmluve, na jej dodatočne písomne oznámenú adresu alebo na adresu evidovanú v Obchodnom alebo inom registri.
	2. Za podstatné porušenie zmluvy sa považuje:
3. omeškanie dodávateľa s dodaním predmetu zmluvy oproti dohodnutému termínu plnenia o viac ako dva (2) týždne;
4. ak kúpna cena bude fakturovaná v rozpore s podmienkami dohodnutými v tejto zmluve;
5. dodávateľ dodá odberateľovi predmet zmluvy takých parametrov, ktoré sú v rozpore s touto zmluvou;
6. odberateľ je v omeškaní so zaplatením faktúry o viac ako šesťdesiat (60) dní;
7. dodávateľ poruší jeho povinnosti podľa čl. IV tejto zmluvy a na písomnú výzvu odberateľa toto konanie a jeho následky v určenej primeranej lehote neodstráni;
8. proti dodávateľovi začalo konkurzné konanie alebo reštrukturalizácia;
9. dodávateľ vstúpil do likvidácie;
10. dodávateľ koná v rozpore všeobecne záväznými právnymi predpismi platnými na území SR;
11. ak právnickej osobe dodávateľa bol uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov;
12. dňom právoplatného rozhodnutia registrujúceho orgánu o  výmaze podľa § 12 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“);
13. dňom právoplatného rozhodnutia registrujúceho orgánu o  pokute podľa § 13 ods. 2 zákona o registri partnerov verejného sektora;
14. ak dôjde k výmazu partnera verejného sektora na návrh oprávnenej osoby počas trvania zmluvy;
15. ak je partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora);
16. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra verejného sektora, nie sú zapísaní v registri partnerov verejného sektora;
17. ak sa dodávateľ stane dlžníkom poistného na zdravotné poistenie voči odberateľovi.

Účinky odstúpenia nastanú dňom doručenia písomnosti druhej zmluvnej strane, alebo k inému termínu, ktorý odberateľ v odstúpení uvedie. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.

* 1. Skončením tejto zmluvy nezanikajú zmluvným stranám vzájomné práva a povinnosti, týkajúce sa vzájomného plnenia, najmä nároky z prípadných zmluvných pokút a ostatných sankcií a nárok na náhradu škody vzniknutej porušením tejto zmluvy a iných povinností zmluvných strán zotrvávajúcich v platnosti a účinnosti aj po okamihu zániku tejto zmluvy, a to bez časového obmedzenia.

Článok XI.

**Spoločné a záverečné ustanovenia**

* 1. Zmluvné strany sa dohodli, že písomnosti podľa tejto zmluvy sa doručujú osobne, poštou, kuriérskou službou alebo e-mailom. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov.
	2. Písomnosti doručované poštou a kuriérskou službou sa doručujú na adresu sídla zmluvných strán, uvedenú v Čl. I tejto zmluvy, na jej dodatočne písomne oznámenú adresu alebo na adresu evidovanú v Obchodnom alebo inom registri
	3. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na emailovú adresu druhej zmluvnej strany.
	4. Na doručovanie písomností týkajúcich sa vzniku, zmeny alebo zániku zmluvy, akéhokoľvek porušenia zmluvy.
	5. Táto zmluva môže byť doplnená alebo zmenená v súlade so všeobecne záväznými právnymi predpismi platnými na území SR len písomnými a očíslovanými dodatkami, ktoré sa po podpísaní obidvoma Zmluvnými stranami stávajú neoddeliteľnou súčasťou tejto zmluvy.
	6. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území SR.
	7. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
	8. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
	9. Táto zmluva nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade so zákonom č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zverejnenie zmluvy v Centrálnom registri zmlúv zabezpečí odberateľ.
	10. Táto zmluva je vyhotovená v piatich (5) rovnopisoch s platnosťou originálu, dva (2) rovnopisy zostanú dodávateľovi a tri (3) rovnopisy zostanú odberateľovi.
	11. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Predmet zmluvy - Technická špecifikácia, Kalkulácia ceny

 Príloha č. 2: Zoznam známych subdodávateľov

|  |  |
| --- | --- |
|  V Bratislave dňa ..................... |  V Bratislave dňa ..................... |
|  Za odberateľa:.......................................................Ing. Richard Strapko predseda predstavenstva Všeobecná zdravotná poisťovňa, a.s. |  Za dodávateľa:....................................................... |

|  |
| --- |
|  |
| ....................................................... Ing. [Ľubomír Kováčik](https://orsr.sk/hladaj_osoba.asp?PR=Kov%E1%E8ik&MENO=%BCubom%EDr&SID=0&T=f0&R=1)člen predstavenstvaVšeobecná zdravotná poisťovňa, a.s. |

**Príloha č. 1: Predmet zmluvy - Technická špecifikácia, Kalkulácia ceny**

|  |  |  |  |  |  |  |
| --- | --- | --- | --- | --- | --- | --- |
|   | Tlačovina | Distribucia | pocet ks | spolu pocet ks | jednotkova cena | cena spolu  |
| 1. | Dl Blahoželáme mamičkám |   |   |   |   |   |
|   | 4+4, 135g ONL, A4+1/3 A4 (391 x 210 mm) - 3 x lom na DL | Halenárska 22,917 01 Trnava | 5 000 | 22 000 |   |   |
|   | Partizánska 2315, 911 01 Trenčín | 5 000 |   |   |
|   | P.O. Hviezdoslava 26, 010 01 Žilina | 5 000 |   |   |
|   | Panónska cesta 2, 851 04 Bratislava | 2 000 |   |   |
|   | Senný trh 1, 040 01 Košice  | 5 000 |   |   |
|   |   |   |   |   |   |
| 2. | Dl Laktačné poradenstvo |   |   |   |   |   |
|   | 4+4, 135g ONL, 2/3A4 (200 x 210 mm) - 1 x lom na DL | Halenárska 22,917 01 Trnava | 0 | 15 000 |   |   |
|   | Partizánska 2315, 911 01 Trenčín | 0 |   |   |
|   | P.O. Hviezdoslava 26, 010 01 Žilina | 0 |   |   |
|   | Panónska cesta 2, 851 04 Bratislava | 15 000 |   |   |
|   | Senný trh 1, 040 01 Košice  | 0 |   |   |
|   |   |   |   |   |   |
| 3. | samolepka QR kod – Ohodnotenie spokojnosti  |   |   |   |   |   |
|   | 8x8cm, biela lesklá PVC samolepka, výsek tvar kruh, predrezanie + orez na kusy, 4+0 | Halenárska 22,917 01 Trnava | 100 | 400 |   |   |
|   | Partizánska 2315, 911 01 Trenčín | 100 |   |   |
|   | P.O. Hviezdoslava 26, 010 01 Žilina | 100 |   |   |
|   | Panónska cesta 2, 851 04 Bratislava | 0 |   |   |
|   | Senný trh 1, 040 01 Košice  | 100 |   |   |
|   |   |   |   |   |   |
| 4. | Plagát 15 Dôvodov  |   |   |   |   |   |
|   | A1, 150g ONL, 4+0 | Halenárska 22,917 01 Trnava | 200 | 550 |   |   |
|   | Partizánska 2315, 911 01 Trenčín | 200 |   |   |
|   | P.O. Hviezdoslava 26, 010 01 Žilina | 100 |   |   |
|   | Panónska cesta 2, 851 04 Bratislava | 50 |   |   |
|   | Senný trh 1, 040 01 Košice  | 0 |   |   |
|   |   |   |   |   |   |
| 5. | Plagát 15 Dôvodov HU |   |   |   |   |   |
|   | A1, 150g ONL, 4+0 | Halenárska 22,917 01 Trnava | 30 | 110 |   |   |
|   | Partizánska 2315, 911 01 Trenčín | 50 |   |   |
|   | P.O. Hviezdoslava 26, 010 01 Žilina | 30 |   |   |
|   | Panónska cesta 2, 851 04 Bratislava | 0 |   |   |
|   | Senný trh 1, 040 01 Košice  | 0 |   |   |
|   |   |   |   |   |   |
| 6. | 15 Dôvodov A5 |   |   |   |   |   |
|   | leták, A5, 200 g NL, 4+4 | Halenárska 22,917 01 Trnava | 10 000 | 33 000 |   |   |
|   | Partizánska 2315, 911 01 Trenčín | 15 000 |   |   |
|   | P.O. Hviezdoslava 26, 010 01 Žilina | 6 000 |   |   |
|   | Panónska cesta 2, 851 04 Bratislava | 2 000 |   |   |
|   | Senný trh 1, 040 01 Košice  | 0 |   |   |
|   |   |   |   |   |   |
| 7. | PZ - + porovnávačka DL |   |   |   |   |   |
|   | 4+4, 135g ONL, A4+1/3A4 (391 x 210 mm) - 3 x lom na DL | Halenárska 22,917 01 Trnava | 40 000 | 185 000 |   |   |
|   | Partizánska 2315, 911 01 Trenčín | 40 000 |   |   |
|   | P.O. Hviezdoslava 26, 010 01 Žilina | 40 000 |   |   |
|   | Panónska cesta 2, 851 04 Bratislava | 25 000 |   |   |
|   | Senný trh 1, 040 01 Košice  | 40 000 |   |   |
|   |   |   |   |   |   |
| 8. | PZ - + porovnávačka HU |   |   |   |   |   |
|   | 4+4, 135g ONL, A4+1/3A4 (391 x 210 mm) - 3 x lom na DL | Halenárska 22,917 01 Trnava | 3 000 | 13 000 |   |   |
|   | Partizánska 2315, 911 01 Trenčín | 3 000 |   |   |
|   | P.O. Hviezdoslava 26, 010 01 Žilina | 5 000 |   |   |
|   | Panónska cesta 2, 851 04 Bratislava | 0 |   |   |
|   | Senný trh 1, 040 01 Košice  | 2 000 |   |   |
|   |   |   |   |   |   |
| 9. | Plagat A1 Mobilna appka |   |   |   |   |   |
|   | A1, 150g ONL, 4+0 | Halenárska 22,917 01 Trnava | 50 | 200 |   |   |
|   | Partizánska 2315, 911 01 Trenčín | 100 |   |   |
|   | P.O. Hviezdoslava 26, 010 01 Žilina | 0 |   |   |
|   | Panónska cesta 2, 851 04 Bratislava | 50 |   |   |
|   | Senný trh 1, 040 01 Košice  | 0 |   |   |
|   |   |   |   |   |   |
| 10. | Peňaženka zdravia MINI DL |   |   |   |   |   |
|   | 4+4, 135g ONL, 1/3A4  | Halenárska 22,917 01 Trnava | 5 000 | 11 000 |   |   |
|   | Partizánska 2315, 911 01 Trenčín | 3 000 |   |   |
|   | P.O. Hviezdoslava 26, 010 01 Žilina | 3 000 |   |   |
|   | Panónska cesta 2, 851 04 Bratislava | 0 |   |   |
|   | Senný trh 1, 040 01 Košice  | 0 |   |   |
|   |   |   |   |   |   |
| 11. | Plagat kampan A1 |   |   |   |   |   |
|   | A1, 150g ONL, 4+0 | Halenárska 22,917 01 Trnava | 200 | 850 |   |   |
|   | Partizánska 2315, 911 01 Trenčín | 200 |   |   |
|   | P.O. Hviezdoslava 26, 010 01 Žilina | 200 |   |   |
|   | Panónska cesta 2, 851 04 Bratislava | 50 |   |   |
|   | Senný trh 1, 040 01 Košice  | 200 |   |   |
|   |   |   |   |   |   |
| 12. | Samolepka Dieťa v aute |   |   |   |   |   |
|   | 16x15cm, biela lesklá PVC samolepka, výsek, predrezanie + orez na kusy, 4+0 | Halenárska 22,917 01 Trnava | 2 000 | 8 000 |   |   |
|   | Partizánska 2315, 911 01 Trenčín | 2 000 |   |   |
|   | P.O. Hviezdoslava 26, 010 01 Žilina | 2 000 |   |   |
|   | Panónska cesta 2, 851 04 Bratislava | 0 |   |   |
|   | Senný trh 1, 040 01 Košice  | 2 000 |   |   |
|   |   |   |   |   |   |
| 13. | Záložka do knihy |   |   |   |   |   |
|   | matné obojstranné lamino, 3x20cm, 300g, 4+4, výrez | Halenárska 22,917 01 Trnava | 500 | 5 500 |   |   |
|   | Partizánska 2315, 911 01 Trenčín | 0 |   |   |
|   | P.O. Hviezdoslava 26, 010 01 Žilina | 0 |   |   |
|   | Panónska cesta 2, 851 04 Bratislava | 0 |   |   |
|   | Senný trh 1, 040 01 Košice  | 5 000 |   |   |
|   |   |   |   |   |   |
| 14. | **DL letak ePobocka** |   |   |   |   |   |
|   |  4+4, 135g ONL, 2/3 A4, 1xlom | Halenárska 22,917 01 Trnava | 5 000 | 17 000 |   |   |
|   | Partizánska 2315, 911 01 Trenčín | 5 000 |   |   |
|   | P.O. Hviezdoslava 26, 010 01 Žilina | 6 000 |   |   |
|   | Panónska cesta 2, 851 04 Bratislava | 0 |   |   |
|   | Senný trh 1, 040 01 Košice  | 1 000 |   |   |
|   |   |   |   |   |   |
| 15. | **Harmonika na údaje meriania tlaku** |   |   |   |   |   |
|   | 48x14,5cm, 5x lom, 4+4, 250g  | Halenárska 22,917 01 Trnava | 15 000 | 38 500 |   |   |
|   | Partizánska 2315, 911 01 Trenčín | 15 000 |   |   |
|   | P.O. Hviezdoslava 26, 010 01 Žilina | 3 000 |   |   |
|   | Panónska cesta 2, 851 04 Bratislava | 500 |   |   |
|   | Senný trh 1, 040 01 Košice  | 5 000 |   |   |
|   |   |   |   |   |   |
| 16. | **A3 Plagát Ženy** |   |   |   |   |   |
|   | A3, 150g ONL, 4+0 | Halenárska 22,917 01 Trnava |   | 1 000 |   |   |
|   | Partizánska 2315, 911 01 Trenčín |   |   |   |
|   | P.O. Hviezdoslava 26, 010 01 Žilina |   |   |   |
|   | Panónska cesta 2, 851 04 Bratislava | 1 000 |   |   |
|   | Senný trh 1, 040 01 Košice  |   |   |   |
|   |   |   |   |   |   |
| 17. | **A3 Plagát Všeobecný** |   |   |   |   |   |
|   | A3, 150g ONL, 4+0 | Halenárska 22,917 01 Trnava |   | 500 |   |   |
|   | Partizánska 2315, 911 01 Trenčín |   |   |   |
|   | P.O. Hviezdoslava 26, 010 01 Žilina |   |   |   |
|   | Panónska cesta 2, 851 04 Bratislava | 500 |   |   |
|   | Senný trh 1, 040 01 Košice  |   |   |   |
|   |   |   |   |   |   |
|   | Distribucia 1. |  |   | 1 |   |   |
|  | **Spolu bez DPH** |  |  |  |  |  |
|   | DPH |   |   |   |   |   |
|   | Spolu s DPH |   |   |   |   |   |

**Príloha č. 2: Zoznam známych subdodávateľov**

Obchodné meno:

Adresa sídla:

I. \*Zabezpečenie predmetu zákazky „**Tlačiarenské a distribučné služby – DNS 009**“ vyhlásenej podľa zákona o verejnom obstarávaní, vo veci ktorej je uzatvorená zmluva, budem plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. živnostenskom registri:

Adresa sídla, resp. miesto podnikania, uvedené v Obchodnom, resp. živnostenskom registri:

IČO subdodávateľa:

Meno, priezvisko, adresa pobytu osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto zmluvy, týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona o registri partnerov verejného sektora.

II. \*Zabezpečenie uvedeného predmetu zmluvy nebudem plniť prostredníctvom subdodávateľov.

 Za dodávateľa:

V Bratislave dňa .......................... ............................................................